kardosdrur/scandi-wiki huggingface dataset:
Rodolphe Töpffer

Rodolphe Töpffer (31. januar 1799 – 8. juni 1846) var en schweizisk lærer, forfatter, maler og karikaturtegner. Han regnes som en af de første tegneserieskabere.

Han blev født i Geneve i Schweiz. Faderen, Adam-Wolfgang Töpffer, var en professionel maler der til tider også tegnede karikaturer. Faderen blev hovedsagelig kendt som tegnemester for Joséphine de Beauharnais ved det franske hof mellem 1804 og 1807.

Rodolphe gjorde et forsøg på at uddanne sig i Paris i 1819-1820, inden han returnerede til Geneve hvor han fik arbejde som skolelærer. I 1823 blev han i stand til at etablere sin egen grundskole for drenge. Ti år senere, i 1832, blev han udnævnt til professor i litteratur ved Universitetet i Geneve.

Selv om han trivedes i sin valgte profession som professor, ønskede han at udvikle de aktiviter han holdt på med i sin fritid, nemlig skønmaling. Han udstillede et antal landskabsmalerier med lokale motiver, tydeligt inspireret af den tidstypiske, romantiske retning. Han forfattede tillige flere korte historier og noveller, og underholdt jævnligt sine studenter med at tegne karikaturer.

Eksterne henvisninger 

Tegnere fra Schweiz
Malere fra Schweiz
Personer fra Genève
The Lightning Seeds

The Lightning Seeds er en Alternativ Pop/Rock-gruppe fra Liverpool, Storbritannien.

Diskografi 
 Cloudcuckooland (1990)
 Sense (1992)
 Jollification (1994)
 Dizzy heights (1996)
 Like you do(best of the lightning seeds) (1997)
 Tilt (1999)

Eksterne henvisninger 
 

Musikgrupper fra Storbritannien
Blind Melon

Blind Melon er et amerikansk rockband dannet i 1990 i Los Angeles af fem musikere: tre fra Mississippi, en fra Pennsylvania og en fra Indiana. Bandet består i øjeblikket af guitaristerne Rogers Stevens og Christopher Thorn, trommeslager Glen Graham, vokalist Travis Warren og bassist Nathan Towne. De er bedst kendt for deres sang "No Rain" fra 1992, og fik kritisk og kommerciel succes i begyndelsen af 1990'erne med deres neo-psykedeliske bud på alternativ rock. Bandet har solgt over 3,2 millioner albums i USA i 2008.

Diskografi

Studiealbum 
 Blind Melon (1992)
 Soup (1995)
 For My Friends (2008)

Referencer 

Musikgrupper fra USA
Nymindegab Redningsstation

Nymindegab Redningsstation er i dag et museum, der drives sammen med Nymindegab Museum. Begge hører under Varde Museum.

På redningsstationen kan man se Danmarks ældste bevarede redningsbåd i sin originale bygning samt det udstyr, der hørte til på en kystredningsstation. Båden står klar til aktion, udrustet med raketter, affyringsmekanisme, redningsliner, lys og redningsstol. Båden er bygget i 1890 på Orlogsværftet i København. Dens sider er bygget af 2 cm tykke planker af amerikansk spejlskåret egetræ.

Redningsstation Nymindegab blev oprettet som bådstation i 1857 og har ligget på sin nuværende plads siden 1892. Den fungerede indtil Redningsvæsenet blev nedlagt i 1975, men bådstationen blev nedlagt i 1966. Båden blev herefter opbevaret på Nationalmuseet i København, men kom tilbage til Nymindegab i 1977. Bygningen er fredet og har været redningsbådsmuseum siden 1979.

Fra Nymindegab redningsstation var der frem til 1950'erne reddet i alt 125 mennesker, heraf 56 med båd, 30 med raketapparat og 39 med begge disse i forening.

Referencer 

Bygninger, konstruktioner og anlæg i Varde Kommune
Nymindegab Museum
Museer etableret i 1979
Ken Aston

Kenneth George "Ken" Aston (1. september 1915 – 23. oktober 2001) var en engelsk fodbolddommer, skolelærer og soldat. 

Aston tilskrives udviklingen af det gule og det røde kort i fodbold. Idéen opstod på baggrund af trafiksignalernes gule og røde lys, der hhv. signalerer "pas på" og "stop".

Eksterne henvisninger 
 FIFA om Ken Aston 

Fodbolddommere fra England
Dommere i VM i fodbold 1962
Dommere som har dømt FA-cupfinalen
Personer fra Colchester
Jennifer Pertsch

Jennifer Pertch er en canadisk manuskriptforfatter til tv-serier og tv-producer. Hun kendes bl.a. for sit arbejde sammen med Tom McGillis omkring den animerede serie 6teen og som en af de stiftende partnere bag produktionsselskabet Fresh TV Inc, der netop arbejder med animerede familie- og teenage-tv-serier.

Produktioner 
 Total Drama Island
 Total Drama Action
 Total Drama World Tour
 Total Drama Reloaded
 6teen
 Stoked
 Rolie Polie Olie

Hædersbevisninger 
 Gemini Award for bedste animerede serie (Total Drama Island)
 Emmy Award for sit forfatterskab til Total Drama Island

Eksterne henvisninger 
 

Filmproducere fra Canada
Tv-producenter
Sabeltandfisk

Sabeltandfisk (Evermannelidae) er en familie af pelagiske dybhavsfisk, der lever i alle have ca. 500 – 1.000 meter under havets overflade. 

Familien tæller otte arter, der alle har lange, spidse tænder og kan sluge byttedyr på op til deres egen størrelse, dvs. omkring 20 cm. Langs sin krop har den en række selvlysende prikker, der anvendes til at oplyse vandet omkring den.

Dybhavsfisk
Strålefinnede fisk
Cariba Heine

Cariba Heine (født 1. oktober 1988) er en australsk skuespillerinde og danserinde. Hun er bedst kendt for rollen som Rikki Chadwick i tv-serien H2O: Just Add Water. Hun deltog i The UK Nickelodeon Choice Awards 2007, og The DOLLY Teen Choice 2008.

Heinie blev født i Johannesburg i Sydafrika, men flyttede sammen med sin familie til Australien i 1991, da hun var tre år gammel. Hun startede på sin mors danseskole, Legs, i Canberra. Senere startede hun i skole på Telopea Park School og Sankt Clares College. Hun var den yngste danser ved Stargazers Convation, som foregik i Sydney. Hun har siden optrådt mange steder, blandt andet i USA, hvor hun var med i musikvideoen Leave Right Now.

Filmografi 
Strictly Dancing (2005)
H2O: Just Add Water (2006-2010)
Stupid, Stupid Man (2007)
Blue Water High (2008-2010)
The Pacific (2009)
A Model Daughter: The Killing of Caroline Byrne (2009)
Dance Academy (2010-)
The Future Machine (2010)
Blood Brothers (2011)
Bait (2012)
Howzat! Kerry Packer's War (2012)
Quietus (2012) - Kortfilm

Eksterne henvisninger 

 

Dansere
Skuespillere fra Australien
Personer fra Johannesburg
Claire Holt

Claire Holt (født 11. juni 1988) er en australsk skuespillerinde. Hun er bedst kendt for rollen som Emma Gilbert i tv-serien H2O: Just Add Water. Desuden har hun medvirket i Pretty Little Liars, The Vampire Diaries og The Orginals.

Hun har det sorte bælte i taekwondo, og desuden svømmer hun, spiller vandpolo, samt volleyball. Hun var ikke så vild med vand, da hun blev castet til rollen i H2O, men er blevet det siden.

Inden hun fik rollen i H2O, havde hun medvirket i en række reklamefilm. Efterfølgende har hun taget skuespillertimer i skolen, samt i form af privatundervisning, for at blive endnu bedre til faget.

Filmografi 
 H2O: Just Add Water (2006-2008)
 Messengers 2: The Scarecrow (2009)
 Mean Girls 2 (2011)
 Pretty Little Liars (2011)
 The Vampire Diaries som Rebekah (2011-)
 Blue Like Jazz (2012)
 The Orginals (Vampire Diaries Spin-off)

Noter

Eksterne henvisninger 

 

Skuespillere fra Australien
Personer fra Brisbane
Phoebe Tonkin

Phoebe Tonkin (født 12. juli 1989 i Sydney) er en australsk skuespillerinde.

I en alder af fire år, deltog hun i forskellige danseklasser. Blandt andet ballet og hip hop. Da hun blev tolv, deltog hun i op til flere kurser (til fordel for sin skuespillerkarriere), på skuespillerskolen Australian Theatre for Young People (ATYP). Hun blev blandt andet undervist i manuskripter, Shakespeare og musicals.

Senere blev hun optaget på Queenwood-skolen i Balmoral, som er kendt for deres teaterafdeling. Desuden modtog hun privatundervisning og deltog i skolens mange teaterforestillinger. I hvert af årene, spillede hun også med i skolens Shakespeare-festival og endte med at vinde finalen i 2005, hvor man genopførte En skærsommernatsdrøm.

Tonkin er den yngste af hovedrollerindehaverne i serien H2O og rollen som Cleo er desuden hendes første tv-optræden.

I 2011 fik hun et nyt gennembrud i tv-serien The Secret Circle, der vises på The CW. Hun spiller heksen Faye Chamberlain, som sammen med nogen andre hekse/troldmænd har en 'cirkel' af magi.

Filmografi

Film 
 I morgen da krigen brød ud (2010) – Fiona Maxwell
 Bait 3D (2012) – Jaime
 Take Down (2015) – 	Amy Tilton

Tv-serier 
 H2O: Bare tilsæt vand (2006-2010) – Cleo Sertori
 Packed to the Rafters (2009-) – Lexi
 Home and Away (2010) – Adrian Hall
 The Secret Circle (2011-2012) – Faye Chamberlain
 The Vampire Diaries (2012-) – Hayley Marshall
 The Orginals (2013) – Hayley Marshall
 Stalker (2015) – Nicole Clark

Eksterne henvisninger 

 

Skuespillere fra Australien
Personer fra Sydney
Gustav Leberecht Flügel

Gustav Leberecht Flügel (født 18. februar 1802, død 5. juli 1870) var en tysk orientalist.

Flügel studerede i Wien og Paris, opnåede senere et professorat i Meissen, som han 1850 på grund af svagt helbred måtte trække sig tilbage fra og tilbragte de følgende år i Wien, beskæftiget med katalogiseringen af de orientalske håndskrifter i det kejserlige bibliotek. Flügel har navnlig gjort sig fortjent af den europæiske videnskab ved den række af vigtige arabiske værker og håndbøger, som han ved sine samvittighedsfulde udgaver har gjort tilgængelige.

Blandt disse må nævnes Hadji-Khalfas Lexicon bibliographicum, der udkom med latinsk oversættelse og udførlige registre i London 1835—58 (7 bind), udgivet på bekostning af det engelske Oriental Translation Fund; stereotypudgaven af Koranen (Leipzig 1833, senere gentagne gange revideret), der efterfulgtes af Concordantiæ Corani arabicie (Leipzig 1842), samt den første efter hans død fuldendte udgaven af Kitâb-al-Fihrist. Af hans selvstændige arbejder fortjener især Geschichte der Araber (2 bind, 1840) og Die grammatischen Schulen der Araber (1862) at nævnes.

Kilder 

 

Orientalister fra Tyskland
Faglitterære forfattere fra Tyskland
Tyskere i 1800-tallet
Salmonsens
Hendrik Kern

Jan Hendrik Caspar Kern (født 6. april 1833 på Java, død 5. juli 1917 i Utrecht) var en nederlandsk indolog og sprogforsker. 

Kern, som blev opdraget i Holland, studerede i Leyden og Berlin, navnlig sanskrit, tog 1855 doktorgraden i Leyden (Specimen hisioricum exhibens Scriptores græcos de rebus persicis Achæmenidarum monumentis collatos), 1858-62 var han lærer ved Maastrichter Athenæum, derefter begav han sig til London og derfra 1863 til Benares som professor ved det derværende sanskritcollege; 1865 blev han professor i Leyden, fra hvilket embede han tog afsked 1903 og levede siden i Utrecht, beskæftiget med indiske sprogstudier (sanskrit, pāli og javansk). 

Blandt hans værker er en hollandsk oversættelse af Sakuntalā (1862), udgave af Varāhamihiras Brhatsamhitā (i Bibliotheca indica VII, Kalkutta 1865) med engelsk oversættelse (i Journal for Royal Asiatic Society, London 1870 ff.), udgave og tysk oversættelse af Varāhamihiras Yogayātrā (i Webers Indische Studien X og XIV, Leipzig, 1868 og 1876), udgave af Aryabhatiya with the Commentary Bhatadlpikā (Leyden 1874), Over de jaartelling der Zuidelijke Buddhisten (Koninklijke Nederlandse Akademie van Wetenschappen, Amsterdam 1873), Geschiedenis van het Buddhisme in Indië (2 bind, Haarlem 1881—83; oversat til tysk af Hermann Jacobi), udgave af Jātakamālā (i Harvard Oriental Series I, Boston 1891), Zur Erklärung der altpersischen Keilschriften (i Zeitschrift der deutschen morgenländischen Gesellschaft 1869), Kawi-Studien (Haag 1871; 2 sange med oversættelse og forklaring af det oldjavanske digt Arjuna-wiwāha, udgave og oversættelse af Wrtta sañcaya (Leyden 1875, oldjavansk digt om prosodi, kawitekst med hollandsk oversættelse), Eene indische Sage in javaansch gewand (Amsterdam 1876), De Fidjitaal ver geleken met hare verwandten in Indoniesië en Polynesië (sammesteds 1886), Glossen, in der Lex Salica (Haag 1869), Notes on the Frankish words (i den Hesselske udgave af Lex Salica, London 1880) og den efter Grimms grundsætninger bearbejdede grammatik Handleiding bij het onderwijs der nederlandsche taal (7. oplag Amsterdam 1884). 

I 1903 hædredes Kern ved udgivelsen af et festskrift Album-Kern (Leyden 1903), indeholdende fuldstændig fortegnelse over hans litterære arbejder. Hans samlede afhandlinger Verspreide Geschriften blev udgivet i otte bind ('s-Gravenhage 1913 ff.), og hans mange samlinger til pālileksikografi Tovoegselen op't Woordenbok van Childers, I—II, blev optrykt af Koninklijke Nederlandse Akademie van Wetenschappen 1916.

Kilder 
 

Orientalister fra Holland
Indologer
Salmonsens
Ansatte ved Leidens Universitet
Faglitterære forfattere fra Nederlandene
Professorer fra Nederlandene
Béjaïa

Béjaïa (kabylsk: Vgaiet; , ) er en by i det nordlige Algeriet med  indbyggere. 

Byen ligger på Algeriets kyst ud til Middelhavet og er hovedby i provinsen Béjaïa. Byen er den største i Kabylien, en region beboet af Kabyle-folket. Bag byen, lidt inde i ørkenen, ligger et kloster. Fra gammel tid fremstillede munkene vokskærter, som besøgende købte og brændte af i kirken.

Byen har givet navn til det kirurgiske instrument en bougie, der anvendes til behandling af forsnævringer i rørformede hulorganer, som spiserør, urinrør m.fl., og som oprindeligt blev fremstillet af voks, formet som en kærte, tænkt til afbrænding i en klosterkirke.

Se også 
 Byer i Algeriet

Referencer

Eksterne henvisninger 

 

Byer i Algeriet
Yoyooyoy

Yoyooyoy er et København-baseret musikkollektiv og pladeselskab, der har eksisteret siden 2000.

Kollektivets musikalske output kendetegnes ved oftest at være stærkt eksperimenterende og støjende.
Således bevæger medlemmerne sig inden for genrer som free jazz, experimenterende musik, støjrock, elektronisk musik og avantgarde.

Yoyooyoy er grundlag for musikgrupper som f.eks. Kirsten Ketsjer, Frisk Frugt, Fjernsyns Fjernsyn, Lights People, Slütspürt, Yoke & Yohs, Smilets By, Forkert og Den Nørrejyske Ø's Stororkester for Opløst Mønstermusik.

Yoyooyoy står bag festivalen Yoyooyoy – the festival og har derudover optrådt på festivaler som Roskilde Festival, Elektronisk Jazzjuice, Copenhagen Jazz Festival og Wundergrund, foruden omfattende turnévirksomhed i udlandet.

Udvalgt diskografi 
 Fjernsyn Fjernsyn: Øl og Pølser #2 (CD-R 2002)
 Forkert: live at copenhagen jazzfestival 2003 (CD-R 2003)
 yoyo oyoy compilation vol. 2 (CD-R 2004)
 Frisk Frugt: Frisk Frugt (CD-R 2004)
 Tietze Tokesen: the birth of edelholtz gerdinson (3"CD-R 2004)
 SLÜTSPÜRT – dyrene tager over (CD-R 2005)
 Glædelig Fugl (limited edition yoyo oyoy compilation) (2 x CD-R 2005)
 Smilets By: Smilets By (CD-R 2006)
 Johns Lunds: Johns Lunds (LP 2006)
 Frisk Frugt: Guldtrompeten (LP 2006)
 Kirsten Ketsjer The Rock Band: "Ffffoo K Tsscchh" (CD 2007)
 YOKE & YOHS (7" 2007)
 Gud er Kvinde: Gud er Kvinde (7" 2008)
 YOKE & YOHS: THE MYTH OF THE TOTEM (LP 2008)
 DEN NØRREJYSKE Ø's STORORKESTER FOR OPLØST MØNSTER MUSIK (LP+DVD 2009)
 Supermelle anbefaler: Musik fra Mali og Burkina Faso – Ved hilsen tager de trommer i munden (kassettebånd 2009)
 Johns Lunds: Johns Lunds Plays Tunes in C (7" 2009)
 Frisk Frugt: Dansktoppen møder Burkina Faso i det himmelblå rum hvor solen bor, suite (LP 2010)

Eksterne henvisninger 
 Yoyooyoys hjemmeside
 Steffen B. Pedersen: "Dogmer, frihed og døde fugle – rundt om yoyooyoy", interview, Geiger #13, 2006.
 Anne Kølbæk Iversen: "Hurlumhejhus for en aften" , artikel og indslag med interviews på DR P2, 2009.

Etableret i 2002
Pladeselskaber fra Danmark
Briege McKenna

Søster Briege McKenna, OSC er født i Irland 1946 og blev optaget i klarisserordenen allerede som 15-årig. Hun led af invaliderende leddegigt (latin: reumatoid arthritis) gennem flere år, og efter tre år, blev hun overført til Klarisser-søstrenes ordenssamfund i Tampa, Florida i håb om, at Floridas solskin ville lindre hendes lidelser. 24 år gammel blev hun mirakuløst og øjeblikkeligt helbredt under fejringen af den hellige nadver (eukaristien) og nogen tid senere modtog hun i bøn, helbredelsens nådegave, som hun siden hen er blevet så kendt for. Søster Briege McKenna har med sine nådegaver kunne gøre stor forskel for mange mennesker. Hun rejser fortsat over hele verden og beder om helbredelse for folk.

I 1974 igen under bøn, blev hun givet en dyb åndelig indsigt til at bede for præster og præsters virke. Siden da har biskopper og præster i mange dele af verden inviteret hende til at tale og bistå under præste-retræter.

I 1987 udkom hendes bog Miracles Do Happen, på dansk i 1996 med titlen Er miraklernes tid forbi? Det er hendes egen beretning. I 2009 udkom hendes bog The Power of the Sacraments, på dansk i 2010 med titlen Sakramenternes guddommelige kraft. På sin egen karismatiske måde fortæller Søster Briege McKenna om, hvordan Gud handler gennem sakramenterne: "Intet kan erstatte sakramenternes guddommelige kraft. De ledsager os på hele vores åndelige livsvej. De bringer os i kontakt med Jesus, som helbreder, helliggør, nærer og opbygger sit folk". Begge bøger er udgivet på Katolsk Forlag, København.

Søster Briege McKenna har været i Danmark flere gange. Senest i foråret 2010.

Eksterne henvisninger
 St. Clare Sisters Retreat Ministrys hjemmeside (engelsk)
 Briege McKenna, kort biografi (engelsk)

Kristne
Personer fra Irland
Sankt Nicolai Kirke (Svendborg)

Sankt Nicolai Kirke er en dansk kirke, beliggende i Svendborg.

1892-94 blev kirken restaureret ved arkitekt H.B. Storck, der havde Johannes Magdahl Nielsen som konduktør.

Se også 

 Sankt Nikolaj Kirke – oversigt over kirker i Danmark med tilsvarende navn

Eksterne henvisninger 

 Sankt Nikolaj Kirke  hos nordenskirker.dk
 Sankt Nikolaj Kirke hos KortTilKirken.dk
 Sankt Nikolaj Kirke hos danmarkskirker.natmus.dk (Danmarks Kirker, Nationalmuseet)

Kirker i Svendborg Kommune
Kirker i Fyens Stift
Bygninger, konstruktioner og anlæg i Svendborg
Kirker i Svendborg Amt
Alvilde Ossum

Alvilde Maria Ossum (født 9. maj 1982 i Norge) er en norsk atlet boende i Danmark. 

Alvilde Ossum er i Danmark medlem af Sparta Atletik og i Norge for Sportsklubben Vidar, men begyndte i Ringerike friidrettsklubb. Hun har vundet både det danske og det norske mesterskab på 800 meter. Reglerne er sådan, at hvis en udlænding har haft bopæl i Danmark i mere end et halvt år, så kan man godt blive dansk mester, og det har hun. Internationelt løber hun for Norge. 

Alvilde Ossum er medicinstuderende på Københavns Universitet

Danske mesterskaber 
  2010 800 meter 2,11,88
  2005 800 meter inde 2,09,28 
  2005 1500 meter inde 4,33,09 
  2004 800 meter inde 2,09,78 
  2004 1500 meter inde 4,40,38

Norske mesterskaber 
  2004 800 meter

Personlige rekorder 
 400 meter:  57,03
 800 meter:  2,06,41
 1500 meter: 4,28,31

Eksterne henvisninger 
 SK VIDAR profilen: Alvilde Ossum – Sportsklubben Vidar
 Statletik.dk – Profil – Alvilde Ossum 
 iaaf.org – Ossum Alvilde Biography

Mellemdistanceløbere fra Danmark
Mellemdistanceløbere fra Norge
Atleter fra Sparta Atletik
Ngawa

Ngawa (Forenklet kinesisk: 阿坝; traditionel kinesisk: 阿壩; pinyin: Ābà) er et autonomt præfektur for tibetanerne og qiangfolket, ligger i den kinesiske provins Sichuan og er delvis i den østtibetanske kulturregionen Amdo, delvis regionen Gyarong som igen af mange regnes som en del af Kham. Ngawa har et areal på 83.201 km². Befolkningen var i 2007 på 874.000 mennesker.

I maj 2008 blev området hårdt ramt af jordskælv (Jordskælvet i Sichuan 2008); epicenteret var i amtet Wenchuan.

Administrative enheder 
Det autonome præfektur Ngawa har jurisdiktion over 13 amter (县 xiàn).

Etnisk sammensætning

Eksterne henvisninger 
 Andreas Gruschke: The Cultural Monuments of Tibet’s Outer Provinces: Amdo, vol. 2: The Gansu and Sichuan Parts of Amdo, White Lotus Press, Bangkok 2001

Autonome præfekturer i Sichuan
Uffe Pedersen

Uffe Pedersen (født 21. marts 1954) er en dansk fodboldtræner og tidligere fodboldspiller. Han har af flere omgange været cheftræner for OBs førstehold, og er i dag talentchef i OB.

Klubber som spiller 
 Ungdom: Otterup B&I
 1972-1974: Otterup B&I
 1974-1977: OB
 1977: Vancouver Whitecaps FC
 1977-1984: OB

Klubber som træner 
 1984-1985: B 1913 (assistent)
 1986-1988: OKS
 1989-1991: OB (assistent)
 1991-1994: B 1913
 1994-1995: OKS
 1995-1999: Dalum IF
 1999-2001: AC Horsens
 2001-2002: OB (assistent)
 2002-2004: OB
 2007-2010: Danmarks U/21-fodboldlandshold (assistent)
 2010: OB (midlertidig cheftræner)

Henvisninger 
 Diplomaten Uffe Pedersen

Fodboldspillere fra Danmark
Fodboldspillere fra Odense Boldklub
Fodboldtrænere fra Odense Boldklub
Fodboldspillere fra Vancouver Whitecaps
Boot Hill

Boot Hill eller Boothill er navnet på en række forskellige kirkegårde i USA, ikke mindst i den vestlige del af landet. I det 19. århundrede var det et almindeligt navn for de steder, hvor man begravede revolvermænd og andre, som ”døde med støvlerne på”.  Også personer som døde i en fremmed by, og som ikke havde midler til at finansiere deres begravelse, blev ofte begravet på Boot Hill i såkaldte ”fattiggrave”.

Boot Hill, Tombstone 
Den mest berømte Boot Hill kirkegård er Boot Hill Graveyard i byen Tombstone i det sydøstlige Arizona. Oprindeligt blev kirkegården simpelthen kaldt City Cemetery, men den blev i folkemunde kaldt Boot Hill, og har senere fået navnet officielt.
På kirkegården ligger mere end 300 mennesker begravet, hvoraf 205 er identificerede. Blandt disse er Billy Clanton, Frank McLaury og Tom McLaury, som alle blev dræbt i forbindelse med det berømte skudveksling  i O. K. Corral mellem på den ene side medlemmer af ”The Cowboys”, som netop de tre tilhørte og på den anden side brødrene Earp (Virgil, Morgan og Wyatt) samt Doc Holliday. Blandt de uidentificerede er et større antal kinesiske og jødiske immigranter, som også blev begravet på kirkegården. 

Inden for de seneste år har kirkegåeden gennemgået en restauration, hvor der er sat nye ”gravstene” af træ, på de grave, der er helt eller delvist identificerede. Indskrifterne på disse gravstene går fra det lakoniske: ”Tom  Waters, 1880, Shot” til det poetiske: "Here lies George Johnson, hanged by mistake 1882. He was right, we was wrong, but we strung him up, and now he’s gone.”

Kirkegården i Tombstone er omtalt I film som Tombstone (1993), Wyatt Earp (1994) samt Gunfigt at the O. K. Corral (1957).

Andre Boot Hill kirkegårde 
 Billings, Montana
 Bodie, Californien
 Calico, Californien
 Deadwood, South Dakota
 El Paso, Texas
 Idaho City, Idaho
 Virginia City, Nevada

og mange andre steder.

Krigsfangerne i den japanske krigsfangelejr, Batu Lintang på Borneo kaldte stedets kirkegård for Boot Hill. Også Disneyland, Paris har en Boot Hill, hvor man kan se morsomme gravsten og grave.

Eksterne henvisninger 

 Boot Hill Graveyard, Tombstone 
 Boot Hill Museet i Dodge City, Kansas 

Arizona
Kirkegårde i USA
Bougiebehandling

En bougie er et kirurgisk instrument til behandling af forsnævringer i rørformede hulorganer, som spiserør, urinrør m.fl.

En bougie blev oprindeligt fremstillet af voks, formet som en kærte, tænkt til afbrænding i en klosterkirke. Bougien viste sig anvendelig til behandling af urinrørsforsnævringer, og blev efterhånden fremstillet af andre materialer, lak, gummi og nyere kunststoffer.

Medicinsk udstyr